Diari Oficial de la Generalitat Valenciana


Sumari del DOGV 2594, del 27-09-1995 (1995/836256)

ACORD de 8 de setembre de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Requena.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   2594

Data del DOGV
:   27-09-1995

Secció del DOGV
:   ALTRES DISPOSICIONS

Número del document
:   1995/836256


Data del document
:   08-09-1995

Organisme emissor
:   Conselleria d'Administració Pública

Tipus de document
:   Acord

ACORD de 8 de setembre de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament de Requena.   
El Govern Valencià, en la reunió del dia 8 de setembre de 1995, adoptà l'acord següent:  
L'Ajuntament de Requena, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'habilitació de camí rural a l'estany de Rozaleme per Los Molinos.  
Aquesta declaració d'urgent ocupació es justifica en el fet que l'esmentada obra està inclosa en el conveni de col·laboració subscrit amb la Conselleria d'Economia i Hisenda i la seua execució està prevista durant els anys 1994 i 1995. Per tant, és necessari que l'Ajuntament dispose dels terrenys com més aviat millor ja que la seua demora podria suposar la pèrdua del finançament corresponent.  
Sotmés l'expedient a informació pública, les persones afectades no hi han presentat al·legacions.  
El tràmit del procediment s'ha fet d'acord amb la Llei d'Expropiació Forçosa i el seu reglament.  
Per tot això, fent ús de les facultats conferides pel Reial Decret 3.318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament de Requena per a l'execució del projecte d'habilitació de camí rural a l'estany de Rozaleme per Los Molinos.  
Llista de béns afectats  
Parcel·la número 350 del polígon 36 del padró cadastral de rústica al municipi de Requena, situada al paratge de la Loma, de valor cadastral 189.666 pessetes; amb una superfície de 0,54 ha. Limita: al nord, amb els dipòsits d'aigua potable; al sud, amb la via del ferrocarril; a l'est, amb el camí del Carrascal, i a l'oest, amb el camí de la Loma. La parcel·la descrita està subparcel·lada en quatre parts, d'acord amb els cultius següents: subparcel·la A, horta, superfície 0,245 ha; subparcel·la B, terres comunals, superfície 0,08 ha; subparcel·la C, cereal, superfície 0,155 ha, i subparcel·la D, improductiu, superfície 0,06 ha. Propietaris: Lucio Sánchez Pérez-Duque, amb domicili al carrer de Pérez Galdós, 21 (CP: 46852), Requena i Fernando Sánchez Pérez-Duque, amb domicili al carrer de Villajoyosa, núm. 49-9a (CP: 46292), Requena.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit, davant l'Ajuntament de Requena, al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, és procedent interposar-hi, després de la comunicació prèvia preceptiva al Govern Valencià, un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors a partir del dia de la publicació d'aquest acord en el Diari Oficial de la Generalitat Valenciana, de conformitat amb el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de l'esmentada Llei 30/1992), sense perjudici que les persones interessades exercisquen qualsevol altre recurs que consideren oportú.  
València, 8 de setembre de l995  
El conseller secretari del Govern Valencià,  
JOSÉ JOAQUíN RIPOLL SERRANO